Child Workers in Nepal

alt=CWIN Child Help Line headquarter|thumb|Hovedkontoret til CWIN Child Help LineChild Workers in Nepal (CWIN) er en organisasjon som jobber for barns rettigheter i Nepal. Organisasjonen er en av to barnerettighetsorganisasjoner i Nepal.

Hovedkontoret til CWIN ligger i Kathmandu. Organisasjonen ble opprettet i 1987 av en studentgjeng fra Tribhuvan-universitetet i Katmandu, med Gauri Pradhan som hovedgrunnlegger.

 Opprettelse 
På midten av 1980-tallet gikk en gruppe studenter ved Tribhuvan-universitetet sammen om å starte et hjelpearbeid for nepalske barn. De var særlig opptatt av barns levekår og arbeidsvilkår, og 1. januar 1987 etablerte de organisasjonen CWIN, med Gauri Pradhan som organisasjonens første leder.

 Virksomhet 
Ved å drive lobbyvirksomhet, starte kampanjer og ved å sette press på regjeringen jobber CWIN med å forhindre at barn bor alene på gata, blir usatt for menneskehandel, barnearbeid, barneekteskap, grov mishandling og overgrep. I tillegg støtter CWIN barnehjem og yrkesskoler rundt om i Nepal, gjennomfører rehabiliteringsprogrammer for traumatiserte barn og har en krisetelefon (1098) kalt Child Help Line. CWIN samarbeider med blant annet solidaritetsorganisasjonen FORUT. Her støtter FORUT blant annet krisetelefonen, et transitthjem for kriserammede jenter kalt Balika Peace Home, og et arbeidstreningsenter for ungdom kalt Self-reliance Centre.
I Norge har organisasjonen Forut – solidaritetsaksjon for utvikling vært CWINs støttespiller siden 1993. I 1997 og 1998 bidro Forut med 2,4 millioner kroner til CWIN, der Balika Home var framhevet. s. 3 Med støtte fra Forut var CWIN blant de første organisasjonene i Nepal som hjalp mennesker, og spesielt barn, med forsyninger og støtte etter jordskjelvet i april 2015.

 CWIN Balika Peace Home 
alt= CWIN Balika Peace Home|thumb|CWIN Balika Peace Home
CWIN Balika Peace Home er et krisesenter og barnehjem for jenter i Pashtali, utenfor Nepals hovedstad, Kathmandu. Senteret ble etablert av CWIN i 1994 for å redde barn ut av slaveri, prostitusjon og andre dramatiske situasjoner, og var organisasjonens første som fokuserte på jenter. s. 8.alt= Bygget, Balika Peace Home|thumb|Bygget til Balika Peace HomeOppdraget på Balika Peace Home er å redde barn og unge som er rammet av omsorgssvikt, barnearbeid og seksuelle overgrep. Vanligvis gis de et opphold på tre til seks måneder. Noen av jentene kan etter noen måneder reise hjem fordi familiene går med på en løsning der CWIN følger opp gjenforeningen. Andre ganger er det umulig og flere jenter blir på Balika i mange år. Når disse jentene fyller 18 år hjelper CWIN dem med bolig og arbeid, og de besøkes regelmessig i flere år.

Bakteppet for Balikaprogrammet presenteres i en evaluering utgitt av Norad i 2009: Årlig ble omring 12 000 barn under 18 år trafikkert til India som sexarbeidere, hvorav nesten 40 % var under 14 år. I Kathmandu-dalen alene ble nesten 50 000 jenter utbyttet. I tillegg var 42 674 barn under 14 år hus-tjenere. Antallet foreldreløse barn under 14 år ble i 2005 anslått til 825 000. Nesten én tredjedel blir gift før fylte 18 år. Landets 10 år lange væpnede konflikt 1996–2006 økte antallet foreldreløse, drepte, arresterte, bortførte og fordrevne barn. 

I løpet av de første tre årene fra januar 1994 til 1997 rehabiliterte Balika Home 129 jenter, hvorav 30 kom etter å ha bli solgt som sex-slaver til bordeller i India. I årene som fulgte hadde barnehjemmet til enhver tid 50 plasser. s. 9 Senteret ble skadet under jordskjelvet i 2015, og i 2022 stod jordskjelsikkert flerbrukshus ferdig.

 Referanser 

 Eksterne lenker 
 Child Workers in Nepal

Kategori:Organisasjoner etablert i 1987
Kategori:Nepal